Distriktets fire kretser gjenspeiler den naturlige og kulturelle inndelingen av distriktet: Rheinwald (= «Rhinskogen», men avledet av retoromansk = «Rhindalen») helt syd er den øverste delen av Hinterrheindalen, som strekker seg i vest–øst-retning. Den ble på 1200-tallet kolonialisert av walserfolket og er derfor tysktalende. Landsbyene ligger mellom 1420 og 1620 moh., og landskapet er omgitt av høye fjell på alle sider (3402 moh. i Rheinwaldhorn). Via San Bernadino-passet og -tunnelen er Rheinwald forbundet med Valle Mesolcina og via Splügenpasset med Italia i syd. Nedover begrenses Rheinwald gjennom et juv (). Schams (tysk) eller Val Schons (retoromansk) er Hinterrheindalens midterste del, som strekker seg i syd–nord-retning. Inntil midten av 1900-tallet var området nesten rent retoromansktalende, men tysk har nå fått større utbredelse. Dalen ligger mellom 1094 og 883 moh. og avgrenses nedover gjennom atter et juv (). Kretsen Thusis ( ret. Tusaun / Tusàn inkludert som kalles Mantogna på retoromansk) lenger nord er den nederste venstre (vestre) delen av Hinterrheindalen. Domleschg (ret. ) helt nord er den nederste høyre (østre) delen av Hinterrheindalen ved inngangen til Albuladalen. Avers ( ret. Val d´Avras ) utgjør den øverste delen av dalen til Averser Rhein syd for Schams, og er også en gammel walserbosetning.